﻿ Kasautii Zindagii Kay 2 today full episode written update in hindi, कोमोलिका के सामने अनुराग ने भरी प्रेरणा की मांग, कोमोलिका को हुई जेल | TV News in Hindi
Kasautii Zindagii Kay 2 Written Update: सबके सामने अनुराग ने भरी प्रेरणा की मांग, कोमोलिका को हुई जेल
Updated Mar 20, 2019 | 21:38 IST | टाइम्स नाउ डिजिटल
Kasautii Zindagii Kay 2 Serial Update: आज के कसौटी जिंदगी की 2 के एपिसोड में अनुराग, प्रेरणा की मांग में सिंदूर भरता है, वहीं कोमोलिका को जेल जाना पड़ता है।
Kasautii Zindagii Kay 2, Written Update 20 March: कसौटी जिंदगी का आज का एपिसोड पूरे ड्रामे और धमाकों से भरा है। कल हमने देखा था कि प्रेरणा को मोहिनी के फोन से पता चल जाता है कि कोमोलिका को एक गलत औरत समझ कर पुलिस वाले अनुराग के साथ गिरफ्तार कर लेते हैं। प्रेरणा आज कोमोलिका और अनुराग के पास पुलिस स्टेशन जाती है। वहीं कोमोलिका अनुराग से कहती है कि उसे विश्वास है कि प्रेरणा ने ही पुलिस वालों को उनके होटल में जाकर रेड मारने के लिये कहा होगा। अनुराग और कोमोलिका बात कर ही रहे होते हैं कि वहां प्रेरणा आ जाती है। प्रेरणा पुलिस वालों को कहती है कि वो अनुराग बासू की बीवी है। पुलिस वाले उसे बताते हैं कि उसका पति किसी और औरत के साथ होटल में पकड़ा गया है।
प्रेरणा अपने साथ महिला संगठन वालों को ले जाती है जहां वो लोग कोमोलिका को खरी खोटी सुनाती है। वो उसे ऐसी बातें सुनाती है जिससे कोमोलिका को बहुत गुस्सा आता है। लेकिन माहौल अपने खिलाफ देखकर कोमोलिका चुप रहने में बेहतरी समझती है। इस सारे ड्रामे में अनुराग चुप रहता है। मिश्का भी पुलिस स्टेशन पहुंच जाती है और दूर खड़ी सारा तमाशा देखती है। कोमोलिका पुलिस वाले से फोन करने को कहती है लेकिन पुलिस वाला उसे फोन नहीं करने देता है।
(@anupre.fp) on Mar 19, 2019 at 10:49pm PDT
महिला संगठन वाले अनुराग को कहते हैं कि उसे कोमोलिका के सामने प्रेरणा की मांग भरनी होगी। अनुराग डर जाता है कि ऐसा करने से कोमोलिका कहीं और गुस्सा ना हो जाए और कुछ गलत ना कर दे। पुलिस वाला भी कहता है कि वो अनुराग को तभी छोड़ेगा जब वो प्रेरणा की मांग भरेगा। कोमोलिका को अकेले में ले जाकर अनुराग समझाता है कि उसे वो प्रेरणा की मांग भरने दे जिससे वो जल्दी से छूट जाएगा और किसी वकील को लेकर वहां आ सकता है। कोमोलिका उसे प्रेरणा की मांग भरने की इजाजत दे देती है।
महिला संगठन वाले अनुराग को कहते हैं कि वो ये वादा भी करे की वो प्रेरणा के अलावा किसी और औरत को नहीं देखेगा। अनुराग प्रेरणा की मांग भरता है और उससे वादा करता है कि उसके सिवा कोई और औरत उसके दिल में नहीं है। प्रेरणा वहां से चली जाती है। अनुराग प्रेरणा को रोता हुआ देख टूट जाता है और मन में कहता है कि वो कोमोलिका से प्रेरणा के आंसू का बदला लेगा। मिश्का प्रेरणा को कहती है कि उसने आज जो कुछ उसकी बहन के साथ किया वो बिलकुल ठीक किया।
कोमोलिका को पुलिस वाला इस सब के बाद जेल में डाल देता है। वो उसे कहता है कि उसने पुलिस वालों के साथ बहुत बुरा बर्ताव किया है। अनुराग प्रेरणा के पीछे बाहर जाता है जहां उसे महिला संगठन वाले कहते हैं कि अगर उसने कोमोलिका के साथ कोई भी रिश्ता बनाने की कोशिश की तो वो लोग उसे जेल में डाल देंगे।